Lees regte resensies van Riemvasmaak Streek van 192 geverifieerde gaste.
Selfsorg in Keimoes, Riemvasmaak Streek
Oord in Kanoneiland, Riemvasmaak Streek
Lodge in Benede, Riemvasmaak Streek
Lodge in Keimoes, Riemvasmaak Streek
Ikaia River Lodge is 'n visserman en natuurliefhebber se paradys waar jy naby die juweel van die Noord-Kaap, Keimoes, kan ontspan. Dié lodge is 40 km vanaf Upington op die hoofpad tussen Keimoes en Kaapstad geleë....
Gastehuis in Keimoes, Riemvasmaak Streek
Lodge in Augrabies, Riemvasmaak Streek KZN-gesondheidshoof bedank ná onkologieskandaal | Maroela Media
KZN-gesondheidshoof bedank ná onkologieskandaal
Dr. Sifiso Mtshali, KwaZulu-Natal se hoof van gesondheid, het bedank te midde van ŉ kankerpasiëntkrisis en ŉ skandaal rakende die herstel van onkologiemasjiene in die provinsie.
Willies Mchunu, premier van KwaZulu-Natal, het Donderdag Mtshali se bedanking bevestig. Dit volg nadat die provinsiale regering onlangs ŉ reuse-ingryping van stapel gestuur het om bestuurs- en administrasieprobleme in die provinsiale departement van gesondheid aan te pak.
Mchunu het gesê hy was deurentyd in gesprek met die provinsiale bestuur, veral dr. Sibongiseni Dhlomo, die LUR van gesondheid, en Belinda Scott, die LUR van finansies, in ŉ poging om die probleem van onkologiemasjiene wat nie herstel word nie, op te los.
“Onder die kwessies wat ons bespreek het, is die probleem oor die herstel van onkologiemasjiene en die aanstelling van die maatskappy KZN Oncology om dit te doen. Die departement het regstappe gedoen om die ooreenkoms met KZN Oncology ter syde te laat stel en om geld wat reeds betaal is te laat terugbetaal,” het Mchunu in ŉ verklaring gesê.
“Ek het gemeen dit sal gepas wees om dr. Mtshali te skors hangende die uitkoms van die ondersoeke. Dr. Mtshali het nie die bewerings teen hom erken nie, maar wel aangebied om te bedank as die provinsiale regering vertroue in hom verloor het.”
Mtshali is verlede maand geskors oor die provinsie se onkologiekrisis wat tot die dood van ŉ onbevestigde getal kankerpasiënte gelei en die uittog van talle onkoloë in die staat se diens veroorsaak het. Hy is in Junie 2015 as die hoof van die departement aangestel nadat hy in beheer van die Inkosi Albert Luthuli Sentrale Hospitaal was.
Daar word beweer die aanstelling van KZN Oncology om die onkologiemasjiene by Addington-hospitaal in Durban te herstel, was onreëlmatig en onwettig. Die bewerings het baie media-aandag getrek en wyd opslae gemaak.
Mchunu het aangevoer hy het besluit om Mtshali se bedanking te aanvaar gegewe die erns van die bewerings, asook om verdere regs- en forensiese koste te vermy en die kwessie spoedig af te handel.
“Ek het die saak informeel met die LUR’e vir gesondheid en finansies bespreek en daar is saamgestem dat dit in die beste belang van almal betrokke is om die saak so gou moontlik af te handel en stabiliteit terug te bring na die provinsie se gesondheidsektor,” het hy gesê.
Wetsontwerp wil vervalste kwalifikasies stopsit
PNA-voorval: Wag se dienste ‘opgeskort’
as die staat sy onderhoud mense by hospitaal hou en nie almal af betaal het nie en sal onderhoud gedoen word maar almal word mos af betaal wand alles moet mos nou kontrakteer wees
Staats Kontrakte is net rookskerms vir bedrog.
Procurement personeel behoort gereeld leefstyl audits deur te gaan.